
HIRDETMÉNY
AZ ÓVODAI BEIRATKOZÁSOK IDŐPONTJÁRÓL
Értesítem a Tisztelt Szülőket, hogy a Nivegy-völgyi Óvodában (8272 Szentantalfa, Fő u. 22.) a 2026/2027-es nevelési évre történő óvodai beiratkozás időpontja
2026. április 27-28. (hétfő-kedd)
8.00-15.00 óra
Az óvodai beiratkozáskor be kell mutatni a gyermek nevére kiállított személyazonosságot igazoló hatósági igazolványokat, TAJ kártyát, továbbá a szülő személyazonosságát igazoló hatósági igazolványokat és lakcímet igazoló hatósági igazolványát.

A kötelező felvételt biztosító óvoda: Nivegy-völgyi Óvoda, Szentantalfa, Fő u. 22.

Az óvoda felvételi körzete: Balatoncsicsó, Óbudavár, Szentantalfa, Szentjakabfa, Tagyon községek közigazgatási területe. Ezen igények kielégítését követően a felvétel sorrendje: Mencshely, Zánka, Monoszló települések területén lakó szülők gyermekei, távolabbi lakók.
[bookmark: _GoBack]A Nivegy-völgyi Óvoda Nivegy-Taler Kindergarten Szentantalfa, Fő u. 22. szám alatti intézmény nemzetiségi kétnyelvű óvodai nevelést, valamint a sajátos nevelési igényű gyermekek óvodai nevelését is ellátja. 
A szülő az óvodai nevelésben történő részvételre jogszabály alapján kötelezett gyermekét köteles beíratni a fenntartó által közzétett hirdetményben meghatározott időpontban. 
Óvodai nevelésre kötelezett az a gyermek, aki 2026. augusztus 31-ig betölti a 3. életévét.
Az a szülő vagy törvényes képviselő, aki a felügyelete alatt álló gyermeket kellő időben az óvodába nem íratja be, szabálysértést követ el. A szabálysértési hatóság az eljárásban 6.500 forinttól 200.000 forintig terjedő pénzbírságot szabhat ki. 
Az óvodai felvételről az óvoda vezetője dönt, aki az óvodai felvételi kérelemnek helyt adó döntését írásban, a kérelem elutasítására vonatkozó döntését határozati formában közli a szülőkkel. A döntés ellen a szülő a közléstől – ennek hiányában a tudomására jutásától - számított 15 napon belül jogorvoslattal élhet. A jogszabálysértésre hivatkozással benyújtott, valamint az óvodai felvétellel kapcsolatosan érdeksérelemre hivatkozással benyújtott kérelem esetében a fenntartó jár el. A szülő a fenntartónak a jogszabálysértésre hivatkozással benyújtott kérelem tárgyában hozott döntésének bírósági felülvizsgálatát kérheti, a közléstől számított 30 napon belül.
A hirdetményt a Nivegy-völgyi Óvodafenntartó Társulás, mint a Nivegy-Völgyi Óvoda fenntartója a 20/2012. (VIII. 31.) EMMI rendelet 20. § (1) bekezdése alapján tette közzé.

Szentantalfa, 2026. március 26.			

